CELEX: 52020PC0201
Language: lv
Date: 2020-05-08
Title: Priekšlikums PADOMES REGULA, ar ko Regulu (ES) 2017/2454 groza attiecībā uz piemērošanas datumiem sakarā ar Covid-19 krīzes sākšanos

EIROPAS KOMISIJA
            Briselē, 8.5.2020
            COM(2020) 201 final
            2020/0084(CNS)
            Priekšlikums
            PADOMES REGULA,
            ar ko Regulu (ES) 2017/2454 groza attiecībā uz piemērošanas datumiem sakarā ar Covid-19 krīzes sākšanos
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Padome 2017. gada 5. decembrī pieņēma Padomes Regulu (ES) 2017/2454
                  1
               , kas ir daļa no tiesību aktu kopuma par PVN modernizāciju uzņēmumu pārrobežu e-komercijas darījumiem ar patērētājiem (B2C) (“PVN e-komercijas pakete”). Ar to groza Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā
                  2
               , kas ir pamats bāzes IT infrastruktūrai un nepieciešamajai dalībvalstu sadarbībai, lai nodrošinātu sekmīgu vienas pieturas aģentūras minishēmas (MOSS) paplašināšanu. 
            
            
               Tika noteikts, ka Regulā (ES) 2017/2454 paredzēto grozījumu piemērošanas datums ir 2021. gada 1. janvāris.
            
            
               Komisija 2020. gada 14. februārī iepazīstināja ar pašreizējo stāvokli attiecībā uz dalībvalstu gatavību, un lielākā daļa dalībvalstu apstiprināja, ka tās spēs piemērot noteikumus noteiktajā termiņā. Divas dalībvalstis pauda bažas un lūdza atlikt piemērošanu uz vienu gadu vai ilgāk. Komisija piedāvāja palīdzību tām dalībvalstīm, kuras saskaras ar grūtībām, lai palīdzētu tām pārvarēt šos šķēršļus, un joprojām bija pārliecināta, ka dalībvalstis būs gatavas līdz 2021. gada 1. janvārim. 
            
            
               Tomēr, ņemot vērā neparedzēto Covid-19 krīzes sākšanos un tās lielo ietekmi, dalībvalstīm bija jānovirza prioritātes un jāpārdala resursi no PVN e-komercijas paketes īstenošanas uz šīs pandēmijas apkarošanu. Tāpēc citas dalībvalstis vairs nevar garantēt, ka līdz 2021. gada 1. janvārim varēs pabeigt sagatavošanas darbu, lai piemērotu jaunos noteikumus, tajā skaitā noteikumus par administratīvu sadarbību. Pastāv nopietns risks, ka IT sistēma valsts līmenī, kas nepieciešama, lai īstenotu jaunos PVN e-komercijas noteikumus, tajā skaitā tos, kas paredzēti Regulā (ES) 2017/2454, aizkavēsies un tādējādi apdraud vairāku dalībvalstu gatavību piemērot jaunos noteikumus no 2021. gada 1. janvāra. Līdzīgas bažas pauda galvenie ekonomikas dalībnieki, jo īpaši pasta un kurjerpasta operatori, kuri mudināja Komisiju atlikt PVN e-komercijas paketes piemērošanas datumu par 6 mēnešiem sakarā ar Covid-19 krīzi. 
            
            
               Komisija 2020. gada 24. aprīlī rīkoja sanāksmi ar dalībvalstīm, lai novērtētu to gatavību piemērot jaunos noteikumus no 2021. gada 1. janvāra. Lielākā daļa dalībvalstu joprojām apstiprināja gatavību tos piemērot laikus, bet uzsvēra, ka noteikumi par PVN e-komercijas paketes darbību ir balstīti uz principu, ka visām dalībvalstīm būtu jāspēj tie piemērot pareizi, un tāpēc tās būtu gatavas atbalstīt atlikšanu, kas nepārsniedz 6 mēnešus. 
            
            
               
                  Šā priekšlikuma mērķis ir par sešiem mēnešiem atlikt Regulā (ES) 2017/2454 izklāstīto PVN e-komercijas paketes grozījumu piemērošanas datumu, kas sākotnēji bija paredzēts 2021. gada 1. janvārī. Tādējādi jaunais piemērošanas datums ir 2021. gada 1. jūlijs. Atlikšana par sešiem mēnešiem tiek ierosināta, jo aizkavēšanai vajadzētu būt pēc iespējas īsākai, lai līdz minimumam samazinātu papildu budžeta zaudējumus dalībvalstīm.
               
            
            
               •Atbilstība spēkā esošajiem noteikumiem konkrētajā politikas jomā
            
            
               Šā priekšlikuma vispārīgais mērķis ir iekšējā tirgus sekmīga darbība, ES saimnieciskās darbības konkurētspēja un nepieciešamība nodrošināt faktisku nodokļu uzlikšanu digitālajai ekonomikai. PVN e-komercijas pakete ir saskaņā ar nākotnē PVN jomā piemērojamo galamērķa principu, kā noteikts nesenajā PVN rīcības plānā, kas saņēmis Padomes atbalstu
                  3
               . 
            
            
               Papildus PVN rīcības plānam šī PVN e-komercijas pakete ir noteikta par galveno iniciatīvu Digitālā vienotā tirgus stratēģijā
                  4
                (DVT stratēģija), kā arī Vienotā tirgus stratēģijā
                  5
                un E-pārvaldes rīcības plānā
                  6
               . 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               
                  Šā priekšlikuma pamatā ir Līguma par Eiropas Savienības darbību (LESD) 113. pants. Šajā pantā paredzēts, ka Padome saskaņā ar īpašu likumdošanas procedūru pēc apspriešanās ar Eiropas Parlamentu un Ekonomikas un sociālo lietu komiteju, ar vienprātīgu lēmumu pieņem noteikumus par dalībvalstu noteikumu saskaņošanu netiešo nodokļu jomā.
               
            
            
               •Subsidiaritāte (neekskluzīvas kompetences gadījumā) 
            
            
               Ar šo priekšlikumu tiek mainīts piemērošanas datums PVN e-komercijas paketei par administratīvu sadarbību un krāpšanas apkarošanu pievienotās vērtības nodokļa jomā, kuru Padome pieņēma 2017. gada decembrī. Tas ir cieši saistīts ar priekšlikumu atlikt PVN e-komercijas paketes, tajā skaitā visu attiecīgo tiesību aktu, piemērošanas 2021. gada 1. janvāra datumu. Šis priekšlikums ir sagatavots, reaģējot uz Covid-19 krīzes sākšanos, kas dalībvalstīm rada problēmas valsts līmenī, lai risinātu pašreizējo ārkārtas situāciju, un kas dažām no tām rada grūtības garantēt nepieciešamo izmaiņu savlaicīgu īstenošanu savās valsts IT sistēmās. Noteikumi par PVN e-komercijas paketes darbību ir balstīti uz principu, ka visām dalībvalstīm būtu jāspēj tie pareizi piemērot.
            
            
               Tā kā PVN ir nodoklis, kas saskaņots ES līmenī, dalībvalstis pašas nevar noteikt atšķirīgus noteikumus. Tāpēc jebkurai iniciatīvai grozīt PVN noteikumus e-komercijai, tajā skaitā mainīt piemērošanas datumu, ir nepieciešams Komisijas priekšlikums, un to nevar panākt ar vienpusēju rīcību valsts līmenī.
            
            
               
                  Tādēļ šis priekšlikums atbilst subsidiaritātes principam.
               
            
         
         
            
               •Proporcionalitāte
            
            
               Priekšlikums ir saskaņā ar proporcionalitātes principu, proti, tas paredz tikai tos pasākumus, kas ir nepieciešami LESD mērķu — jo īpaši, netraucētas vienotā tirgus darbības — sasniegšanai. Tāpat kā subsidiaritātes pārbaudes gadījumā, dalībvalstīm nav iespējams risināt problēmas bez priekšlikuma grozīt Padomes regulu par administratīvu sadarbību. 
            
            
               •Juridiskā instrumenta izvēle
            
            
               
                  Ar šo priekšlikumu groza Padomes Regulu (ES) 2017/2454. Vienīgais izdarītais grozījums ir piemērošanas datuma atlikšana. 
               
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               Šis priekšlikums atspoguļo dažu dalībvalstu, pasta un kurjerpasta operatoru paustās un Komisijai adresētās nopietnās bažas par nespēju līdz 2021. gada 1. janvārim pabeigt PVN e-komercijas paketes sagatavošanas darbus valsts līmenī un piemērot noteikumus sakarā ar Covid-19 krīzes sākšanos.
            
            
               Komisija 2020. gada 24. aprīlī rīkoja sanāksmi ar dalībvalstīm, lai novērtētu to gatavību piemērot jaunos noteikumus no 2021. gada 1. janvāra. Lielākā daļa dalībvalstu joprojām apstiprināja gatavību tos piemērot laikus, bet uzsvēra, ka noteikumi par PVN e-komercijas paketes darbību ir balstīti uz principu, ka visām dalībvalstīm būtu jāspēj tie piemērot pareizi, un tāpēc tās būtu gatavas atbalstīt atlikšanu, kas nepārsniedz 6 mēnešus. 
            
            
               •Ietekmes novērtējums
            
            
               
                  Priekšlikumam tika veikts ietekmes novērtējums, kura rezultātā tika pieņemta PVN e-komercijas direktīva
                     7
                  , kas ir pamatā Regulā par administratīvu sadarbību paredzēto noteikumu grozīšanai. Ar šo priekšlikumu groza tikai šo grozījumu piemērošanas datumu.
               
            
            
               •Normatīvā atbilstība un vienkāršošana
            
            
               
                  Šā priekšlikuma galvenais mērķis ir par sešiem mēnešiem atlikt PVN e-komercijas paketes piemērošanas datumu. Ar priekšlikumu netiek mainīta noteikumu būtība, bet tikai tiek atlikts to piemērošanas datums.
               
            
            
               4.IETEKME UZ BUDŽETU
            
            
               Šis priekšlikums ir daļa no projekta atlikt PVN e-komercijas paketes piemērošanas datumu. 
            
            
               Jau pieņemtās PVN e-komercijas paketes ietekme uz budžetu kopumā ir sīki izklāstīta Padomes Direktīvas 2017/2455 priekšlikuma paskaidrojuma rakstā, dokuments COM(2016)757 final
                  8
               . 
            
            
               
                  Ja PVN e-komercijas pakete netiks sekmīgi īstenota, dalībvalstu budžeta zaudējumi tiek lēsti aptuveni 5–7 miljardu EUR apmērā gadā. Tādējādi 6 mēnešu kavēšanās radītu zaudējumus aptuveni 2,5–3,5 miljardu EUR apmērā. Tomēr, ja dalībvalstis un uzņēmumi nav gatavi piemērot jaunos PVN e-komercijas noteikumus, risks, ka sistēma nedarbosies pienācīgi, varētu radīt gandrīz tādus pašus zaudējumus.
               
            
            
               5.CITI ELEMENTI
            
            
               •Detalizēts konkrētu priekšlikuma noteikumu skaidrojums
            
            
               Šis priekšlikums attiecas tikai uz datumu, no kura sāk piemērot jau pieņemtos PVN e-komercijas paketes noteikumus par administratīvu sadarbību, kas izklāstīti Regulā (ES) 2017/2454. Šo jauno noteikumu piemērošanas datumu atliek par sešiem mēnešiem. Tas nozīmē, ka noteikumus piemēro no 2021. gada 1. jūlija, nevis no 2021. gada 1. janvāra, un pašreizējos noteikumus par vienas pieturas aģentūras minishēmu (XI nodaļa, 2. iedaļa, 43.–47. pants) turpina piemērot līdz 2021. gada 30. jūnijam. 
            
            
               Šā priekšlikuma iemesls ir Covid-19 krīzes sākšanās, kas liek dalībvalstīm nekavējoties reaģēt un steidzami pieņemt pasākumus valsts līmenī, lai mazinātu tās ietekmi uz uzņēmumiem un iedzīvotājiem kopumā. Sakarā ar šiem nepieredzētiem ārkārtas apstākļiem vairākas dalībvalstis nevarēs pabeigt sagatavošanas darbu, lai no 2021. gada 1. janvāra valsts līmenī piemērotu jaunos PVN e-komercijas paketes noteikumus.
            
         
         
            
               2020/0084 (CNS)
            
            
               Priekšlikums
            
            
               PADOMES REGULA,
            
            
               ar ko Regulu (ES) 2017/2454 groza attiecībā uz piemērošanas datumiem sakarā ar Covid-19 krīzes sākšanos
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 113. pantu,
            
            
               ņemot vērā Eiropas Komisijas priekšlikumu,
            
            
               pēc leģislatīvā akta projekta nosūtīšanas valstu parlamentiem,
            
            
               ņemot vērā Eiropas Parlamenta atzinumu
                  9
               , 
            
            
               ņemot vērā Eiropas Ekonomikas un sociālo lietu komitejas atzinumu
                  10
               , 
            
            
               saskaņā ar īpašu likumdošanas procedūru,
            
            
               tā kā:
            
            
               (1)Padomes Regulā (ES) Nr. 904/2010
                  11
                paredzēti noteikumi par dalībvalstu veikto informācijas apmaiņu un glabāšanu, lai noteiktu īpašos režīmus, kā paredzēts Padomes Direktīvas 2006/112/EK
                  12
                XII sadaļas 6. nodaļā.
            
            
               (2)Ar Padomes Regulu (ES) 2017/2454
                  13
                minētie noteikumi tiek grozīti atbilstīgi minēto īpašo režīmu darbības jomas paplašināšanai un jauna režīma ieviešanai. Minētie grozījumi jāpiemēro no 2021. gada 1. janvāra.
            
            
               (3)Pasaules Veselības organizācija (PVO) 2020. gada 30. janvārī paziņoja, ka Covid-19 uzliesmojums ir starptautiska mēroga ārkārtas situācija sabiedrības veselības jomā. 2020. gada 11. martā PVO pasludināja Covid-19 uzliesmojumu par pandēmiju. Covid-19 ir izraisījis inficēšanos visās dalībvalstīs. Ņemot vērā gadījumu skaita satraucošo pieaugumu un to, ka trūkst efektīvu līdzekļu, kas nekavējoties pieejami Covid-19 uzliesmojuma novēršanai, daudzas dalībvalstis ir izsludinājušas valsts ārkārtas stāvokli. 
            
            
               (4)Covid-19 krīzes sākšanās ir negaidīta un nepieredzēta ārkārtas situācija, kas nopietni skar visas dalībvalstis un liek tām nekavējoties rīkoties valsts līmenī, lai prioritārā kārtā novērstu pašreizējo krīzi, pārdalot resursus citiem jautājumiem. Sakarā ar šo krīzi vairākas dalībvalstis saskaras ar grūtībām pabeigt tādu IT sistēmu izstrādi, kas vajadzīgas Regulā (ES) 2017/2454 paredzēto noteikumu piemērošanai, un piemērot tos no 2021. gada 1. janvāra. Tādēļ dažas dalībvalstis ir lūgušas atlikt Regulas (ES) 2017/2454 piemērošanas datumus. 
            
            
               (5)Ņemot vērā problēmas, ar kurām dalībvalstis saskaras, risinot Covid-19 krīzi, un jauno noteikumu pamatā esošo principu, ka visām dalībvalstīm ir jāatjaunina savas IT sistēmas, lai varētu piemērot Regulā (ES) 2017/2454 paredzētos noteikumus, tādējādi nodrošinot informācijas un maksājumu apkopošanu un nosūtīšanu mainītajos režīmos, šīs regulas piemērošanas datumi ir jāatliek par sešiem mēnešiem. Atlikšana par sešiem mēnešiem ir atbilstīga, jo kavējumam vajadzētu būt pēc iespējas neilgam, lai līdz minimumam samazinātu papildu budžeta zaudējumus dalībvalstīm.
            
            
               (6)Tāpēc Regula (ES) 2017/2454 būtu attiecīgi jāgroza,
            
            
               IR PIEŅĒMUSI ŠO REGULU.
            
            
               1. pants
            
         
         
            
               Regulu (ES) 2017/2454 groza šādi:
            
            
               (1)regulas 1. panta 7) punktu groza šādi:
            
            
               (a)punkta a) apakšpunktā 2. iedaļas virsrakstu aizstāj ar šādu:
            
            
               “Noteikumi, ko piemēro no 2015. gada 1. janvāra līdz 2021. gada 30. jūnijam”;
            
            
               (b)punkta b) apakšpunktu groza šādi:
            
            
               (i)nodaļas 3. iedaļas virsrakstu aizstāj ar šādu:
            
            
               “Noteikumi, ko piemēro no 2021. gada 1. jūlija”;
            
            
               (ii)regulas 47.a pantu aizstāj ar šādu:
            
            
               “47.a pants
            
            
               Šīs iedaļas noteikumus piemēro no 2021. gada 1. jūlija.”;
            
            
               (2)regulas 2. panta otro daļu aizstāj ar šādu:
            
            
               “To piemēro no 2021. gada 1. jūlija.”.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes Regula (ES) 2017/2454 (2017. gada 5. decembris), ar ko groza Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (OV L 348, 29.12.2017., 1.–6. lpp.).
               
               
                  
                     (2)
                  
                        OV L 268, 12.10.2010., 1. lpp.
               
               
                  
                     (3)
                  
                        
                  http://www.consilium.europa.eu/en/press/press-releases/2016/05/25-conclusions-vat-action-plan
                   
               
               
                  
                     (4)
                  
                        COM(2015) 192 final.
               
               
                  
                     (5)
                  
                        COM(2015) 550 final.
               
               
                  
                     (6)
                  
                        COM(2016) 179 final.
               
               
                  
                     (7)
                  
                        KOMISIJAS DIENESTU DARBA DOKUMENTS “IETEKMES NOVĒRTĒJUMS”, kas pievienots dokumentam “Priekšlikumi Padomes direktīvai, Padomes īstenošanas regulai un Padomes regulai par PVN modernizāciju uzņēmumu pārrobežu e-komercijas darījumiem ar patērētājiem (B2C)”, https://eur-lex.europa.eu/legal-content/EN/TXT/?uri=SWD:2016:0379:FIN
               
               
                  
                     (8)
                  
                        Priekšlikums PADOMES DIREKTĪVA, ar ko groza Direktīvu 2006/112/EK un Direktīvu 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā,COM/2016/0757 final - 2016/0370 (CNS), https://eur-lex.europa.eu/legal-content/EN/TXT/?qid=1586260266830&uri=CELEX:52016PC0757
               
               
                  
                     (9)
                  
                        OV C , , . lpp.
               
               
                  
                     (10)
                  
                        OV C , , . lpp.
               
               
                  
                     (11)
                  
                        Padomes Regula (ES) Nr. 904/2010 (2010. gada 7. oktobris) par administratīvu sadarbību un krāpšanas apkarošanu pievienotās vērtības nodokļa jomā (OV L 268, 12.10.2010., 1. lpp.).
               
               
                  
                     (12)
                  
                        Padomes Direktīva 2006/112/EK (2006. gada 28. novembris) par kopējo pievienotās vērtības nodokļa sistēmu (OV L 347, 11.12.2006., 1. lpp.).
               
               
                  
                     (13)
                  
                        Padomes Regula (ES) 2017/2454 (2017. gada 5. decembris), ar ko groza Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļa jomā (OV L 348, 29.12.2017., 1.–6. lpp.).